പ്രിയതരത്തിന്റെ സിനിമെയും ഒപ്പം പോപ്കോര്നും .......തീയേറ്ററുകള് തിങ്കളാഴ്ചമുതല് കോവിഡ് വ്യാപനം കുറഞ്ഞ സാഹചര്യത്തില് തിങ്കളാഴ്ച മുതല് മള്ടിപ്ലക്സ് അടക്കമുള്ള തിയറ്ററുകള് തുറക്കും. അന്പത് ശതമാനം നിയന്ത്രണങ്ങളോടെ തുറന്നുപ്രവര്ത്തിപ്പിക്കാനാണ് അനുമതി നല്കിയിരിക്കുന്നത്. മോഹന്ലാലിന്റെ മരയ്ക്കാറും ആറാട്ടും ഉള്പ്പെടെയുള്ള സിനിമകള് തിയറ്ററില് തന്നെ റിലീസ് ചെയ്യുമെന്ന് തിയറ്റര് ഉടമകളുടെ സംഘടനയായ ഫിയോക് അറിയിച്ചു. ഇരുപത്തിരണ്ടിന് മന്ത്രി സജി ചെറിയാനുമായുള്ള ചര്ച്ചയ്ക്ക് ശേഷം എല്ലാ സിനിമ സംഘടനയുടെയും അടിയന്തരയോഗം ചേര്ന്ന് അന്തിമ തീരുമാനങ്ങള് അറിയിക്കും. ഈ മാസം 25 മുതല് സിനിമാശാലകള് തുറക്കാന് സംസ്ഥാന സര്ക്കാര് അനുമതി നല്കിയിരുന്നു. അതേസമയം വിവിധ നികുതി ഇളവ് ഉള്പ്പടെയുള്ള ആവശ്യങ്ങള് സര്ക്കാരിനോട് ഉടമജോജു ജോര്ജ് നായകനാകുന്ന സ്റ്റാര്, വിനോദ് ഗുരുവായൂര് സംവിധാനം ചെയ്യുന്ന മിഷന് സി എന്നീ ചിത്രങ്ങളാകും മലയാളത്തില് നിന്നുമെത്തുന്ന ആദ്യ തിയറ്റര് റിലീസുകള്. സുരേഷ് ഗോപി ചിത്രം കാവല്, ഇന്ദ്രജിത്തിന്റെ ആഹാ എന്നീ സിനിമകള് നവംബറില് റിലീസ് പ്രഖ്യാപിച്ചിട്ടുണ്ട്. മരക്കാര്, ആറാട്ട്, തുറമുഖം, കുറുപ്പ്, രജനി ചിത്രം അണ്ണാത്തെ തുടങ്ങി വമ്ബന് സിനിമകളുടെ റിലീസ് ഇനിയും പ്രഖ്യാപിച്ചിട്ടില്ല. ദുല്ഖര് ചിത്രം കുറുപ്പ് ഒടിടി റിലീസ് ആകുമെന്ന് സൂചനകള് വന്നിരുന്നെങ്കിലും ചിത്രം തിയറ്ററില് തന്നെ പ്രദര്ശനത്തിനെത്തിക്കുമെന്ന് അണിയറക്കാര് വ്യക്തമാക്കി. നേരത്തെ റിലീസ് ചെയ്ത ഷാങ് ചി, ഡ്യൂണ്, നോ ടൈം ടു ഡൈ, ഫാസ്റ്റ് ആന്ഡ് ഫ്യൂരിയസ് തുടങ്ങിയ ഹോളിവുഡ് സിനിമകളും ഈ മാസം കേരളത്തില് പ്രദര്ശനത്തിനെത്തും. .